3. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 165 της 15/15 Δεκ. 1962 (ΦΕΚ Α΄ 212) Περί ρυθμίσεως ζητημάτων προκυψάντων εκ της εφαρμογής του Ν.Δ. 4211/1961 «περί αποκαταστάσεως της οικονομίας των εκ των υδροηλεκτρικών έργων Αχελώου θιγομένων». Λαβόν υπ’ όψιν σχετικήν πρότασιν του Υπουργού Βιομηχανίας και του επί της Γεωργίας Υφυπουργού, αποφασίζει: 1)Εκ της κατά τας διατάξεις των παρ. 2 και 3 του άρθρ. 5 του Ν.Δ. 4211/1961 «περί αποκαταστάσεως της οικονομίας των εκ των υδροηλεκτρικών έργων Αχελώου θιγομένων» ασκήσεως εφέσεως ενώπιον της Κεντρικής Επιτροπής κατά της αποφάσεως της Τοπικής Επιτροπής Αποκαταστάσεως Αγροτών Αχελώου δεν τεκμαίρεται βούλησις του δικαιούχου περί υπαγωγής αυτού εις την κατά το άρθρ. 2 του ιδίου Ν.Δ/τος διαδικασίαν. Η περί τούτου βούλησις εκδηλούται δια σχετικής εκ μέρους του δικαιούχου δηλώσεως εις την Κεντρικήν Επιτροπήν Αποκαταστάσεως Αγροτών Αχελώου, υποβαλλομένης αυτή ενός δεκαημέρου από της εις αυτόν κοινοποιήσεως της επί της εφέσεώς του αποφάσεως της Κεντρικής Επιτροπής. Εν μη υποβολή τοιαύτης δηλώσεως, ο καθορισμός της αποζημιώσεως και η αναγνώρισις του δικαιούχου ενεργείται κατά τας διατάξεις του κωδικοποιηθέντος Α.Ν. 1731/1939, ως ισχύει. 2)Οι ασκήσαντες έφεσιν, ανεξαρτήτως του δικαιώματός των προσφυγής εις την διαδικασίαν του Α.Ν. 1731/1939 δικαιούνται όπως εντός πενθημέρου, από της ειδοποιήσεώς των, περί εκδόσεως του οικείου χρηματικού εντάλματος επί του Δημοσίου Ταμείου, εισπράξωσιν ολόκληρον την υπέρ αυτών καθορισθείσαν, δια (Αντί της σελ. 252,981) Σελ. 252,981(α) 216-011 Οικονομική Αποκατάσταση Αγροτών 17.Β.λ.3 της αποφάσεως της Κεντρικής Επιτροπής, αποζημίωσιν. Πραγματοποιηθείσης της εισπράξεως των ως άνω αποζημιώσεων ή παρελθούσης απράκτου της ανωτέρω προθεσμίας, συντελείται η απαλλοτρίωσις και μετατίθεται η κυριότης, μη απαιτουμένης μεταγραφής, εις την Δ.Ε.Η., η οποία καθίσταται ελευθέρα νομεύς και κάτοχος των απαλλοτριωθέντων ακινήτων, δυναμένη ελευθέρως να καταλάβη ταύτα, των ενδιαφερομένων και της Δ.Ε.Η. δικαιουμένων όπως καταφύγωσιν εις την διαδικασίαν του Α.Ν. 1731/39, ως ισχύει δια την επί πλέον ή έλαττον διαφοράν, ήτις, εν μεν τη πρώτη περιπτώσει καταβάλλεται συμπληρωματικώς εις τους δικαιούχους, εν δε τη δευτέρα επιστρέφεται αμέσως εις το Δημόσιον Ταμείον, κατά τας διατάξεις περί εισπράξεως δημοσίων εσόδων. 3)Άπαντα τα εν τη προηγουμένη παραγράφω οριζόμενα ισχύουν και επί των επιλεξάντων κατά την παρ. 2 εδάφιον δεύτερον του άρθρ. 5 του Ν.Δ. 4211/1961 την διαδικασίαν του Α.Ν. 1731/1939, ως ισχύει, νοουμένης εν προκειμένω, ως καταβλητέας εις τους δικαιούχους αποζημιώσεως, της παρά της Τοπικής Επιτροπής καθορισθείσης. 4)Εν περιπτώσει ασκήσεως εφέσεως κατά της περί καθορισμού αποζημιώσεως και αναγνωρίσεως δικαιούχων αποφάσεως της Τοπικής Επιτροπής, η κατά την παρ. 4 του άρθρ. 7 του Ν.Δ. 4211/1961 προθεσμία υποβολής δηλώσεως περί επιλογής της γεωργικής αποκαταστάσεως λήγει την δεκάτην ημέραν από της εις τον ενδιαφερόμενον κοινοποιήσεως της επί της εφέσεώς του εκδοθείσης αποφάσεως της Κεντρικής Επιτροπής. 5)Προκειμένου περί της κτηματικής περιοχής της Κοινότητος Αγίου Βασιλείου Αιτωλοακαρνανίας, αι κατά τας παρ. 2 και 3 του άρθρ. 5 και την παρ. 4 του άρθρ. 7 του Ν.Δ. 4211/1961 προθεσμίαι υποβολής δηλώσεως αποδοχής της αποφάσεως της Τοπικής Επιτροπής, ασκήσεως εφέσεως κατά της αποφάσεως ταύτης και επιλογής, εν περιπτώσει μη ασκήσεως εφέσεως, της γεωργικής αποκαταστάσεως παρατείνονται επί δεκαήμερον εισέτι από της λήξεώς των. Η παρούσα πράξις κυρωθήσεται δια Νόμου, μερίμνη των κ.κ. Υπουργού Βιομηχανίας και Υφυπουργού Γεωργίας. Σελ. 252,982(α) 216-012 17.Β.λ.3 Οικονομική Αποκατάσταση Αγροτών 